MISERABLES-IV-WEB	Es arrats, plan que òc, qu’abondauen a milenats ena esqueleta der elefant e qu’èren aqueres plapes neres viues que ja auem parlat, s’auien estat quietes dauant dera lum tant qu’auie estat alugada; mès, deth moment qu’aquera tuta, qu’ei coma era sua ciutat, auie entornat ena net, flairant çò qu’eth narrador Perrault cride “carn fresca” s’auien lançat sus era tenda de Gavroche e auien pujat enquiath cim e mossegauen es hilats coma se sagèssen de traucar aquera armadura de nau gènre.